**Ministru kabineta rīkojuma projekta “Grozījums Ministru kabineta 2018. gada 18. aprīļa rīkojumā Nr. 167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā”” sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījums Ministru kabineta 2018. gada 18. aprīļa rīkojumā Nr. 167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā”” (turpmāk – Rīkojuma projekts) mērķis ir palielināt jaunu valsts budžeta saistību apjomu, kuras 2018.-2020. gadā drīkst uzņemties Vides aizsardzības un reģionālās attīstības ministrija (turpmāk – VARAM) Eiropas Komisijā (turpmāk – EK) apstiprināto LIFE programmas projektu nacionālā finansējuma nodrošināšanai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Vides politikas pamatnostādnes 2014.-2020. gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijai kā ES dalībvalstij ir pieejams finansējums no ES LIFE programmas (turpmāk – LIFE programma). LIFE programmas mērķis ir sekmēt pāreju uz tīru, energoefektīvu un klimatnoturīgu mazoglekļa aprites ekonomiku, cita starpā veicinot pāreju uz tīru enerģiju, vides kvalitātes aizsardzību un uzlabošanu un bioloģiskās daudzveidības zuduma apturēšanu un bioloģiskās daudzveidības atjaunošanu, tādējādi dodot ieguldījumu ilgtspējīgā attīstībā. LIFE programmu administrē (t.i., izsludina projektu konkursus, pieņem un izvērtē projektu pieteikumus, slēdz līgumus par projektu īstenošanu, veic projektu īstenošanas uzraudzību) EK un tās izpildaģentūra EASME (*Executive Agency for Small and Medium-sized Enterprises*). Kopš 2014. gada LIFE programmas īstenošanu nosaka Eiropas Parlamenta un Padomes 2013.gada 11.decembra Regula Nr. 1293/2013 par vides un klimata pasākumu programmas (LIFE) izveidi, un ar ko atceļ Regulu (EK) Nr. 614/2007 (turpmāk – Regula). Saskaņā ar Regulu LIFE programmas īstenošana notiek divos posmos – 2014.-2017. gads un 2018.-2020. gads.  LIFE programma sastāv no divām apakšprogrammām – LIFE Vide un LIFE Klimats. 2018.-2020. gadam projektu īstenošanai kopā ir pieejami 1  657 060 000 *euro*, no tiem LIFE Vide pieejami 1 243 810 000 *euro*, savukārt LIFE Klimats pieejami 413 250 000 *euro*.  Lai Latvijas institūcijas varētu sekmīgi piedalīties LIFE programmas projektu konkursos, kopš 2011. gada Latvija nodrošina iespēju pieteikties uz nacionālo finansējumu projektu īstenošanai.  Regulas darbības laikā nacionālo finansējumu nosaka divi Ministru kabineta rīkojumi, kas atbilst LIFE daudzgadu programmas darbības termiņam.  2014.-2017.gadā nacionālā finansējuma apjomu noteica Ministru kabineta 2014.gada 25.augusta rīkojums Nr. 447 “Par Latvijas institūciju dalību EK LIFE programmā un valsts budžeta līdzfinansējumu 2014.-2017. gadā” (turpmāk – MK rīkojums Nr. 447), kas paredzēja VARAM tiesības uzņemties jaunas budžeta saistības 15 396 646 *euro* apmērā.  2014.-2017. gadā Latvijas institūcijas kopumā pieteikušas un EK apstiprinājusi 13 projektus. Apstiprināto projektu nacionālajam finansējumam novirzīti 3 246 532 *euro* (21% no MK rīkojumā Nr. 447 noteiktās summas), savukārt LIFE programma šo projektu finansēšanai novirzījusi 22 613 123 *euro*. Tas nozīmē, ka uz 1 *euro* valsts budžeta līdzfinansējuma piesaistīti 6,96 *euro* LIFE programmas finansējuma.  Nacionālajam finansējumam pieejamo apjomu 2018.-2020. gadam nosaka Ministru kabineta 2018. gada 18. aprīļa rīkojums Nr.167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā” (turpmāk – MK rīkojums Nr. 167). Lai varētu nodrošināt valsts budžeta līdzfinansējumu, VARAM ir atļauts uzņemties jaunas budžeta saistības LIFE programmas ietvaros 2018.–2020.gadā 14 217 575 *euro* apmērā. No šīs summas 2018. gadā iesniegtajiem un apstiprinātajiem projektiem jau novirzīti 4 958 282 *euro* (35% no MK rīkojumā Nr. 167 noteiktās summas).  Atbilstoši Regulai finansējums no LIFE programmas tiek piešķirts atklāta konkursa veidā projektiem, kurus var pieteikt jebkura ES reģistrēta juridiskā persona un kuri ir paredzēti LIFE daudzgadu programmā noteikto prioritāro vides un klimata problēmu risināšanai. Projektu pieteikumi tiek iesniegti vienā kārtā (LIFE Klimata apakšprogramma) vai divās kārtās (LIFE Vides apakšprogramma). 2019. gadā no Latvijas iesniegti astoņi klimata projektu pieteikumi, kuru indikatīvais finansējamo projektu saraksts būs zināms 2020. gada martā, un 28 vides projektu koncepcijas, no kurām septiņas uzaicinātas iesniegt pilnos projektu pieteikumus. Vides projektu izvērtējums un indikatīvais finansējamo projektu saraksts būs zināms 2020. gada septembrī. Saskaņā ar nacionālā finansējuma piešķiršanas nolikumu (apstiprināts VARAM 2019. gada 9. septembrī), uz nacionālo finansējumu var pieteikties projekti, kuri tiek virzīti apstiprināšanai un kuriem tiks piešķirts LIFE programmas finansējums. Tā kā 2019. gada vērtējumi vēl nav zināmi, pašlaik nav nosakāma summa, kas būtu jāparedz nacionālā finansējuma nodrošināšanai 2019. gadā iesniegtajiem projektiem.  2020. gada aprīlī ir paredzēts pēdējais projektu uzsaukums Regulas darbības laikā. Paredzams, ka izvērtējums par šiem projektiem būs zināms 2021. gada pavasarī (LIFE Klimats apakšprogrammas projektiem) un rudenī (LIFE Vides apakšprogrammas projektiem). Arī šiem projektiem būtu jānodrošina iespēja pieteikties uz nacionālo finansējumu.  Papildus minētajiem projektiem, sākot ar 2014. gadu nacionālās kompetentās institūcijas var pieteikt integrētos projektus noteiktu vides un klimata politisko dokumentu ieviešanai. Integrētos projektus var pieteikt, lai ieviestu, piem., upju baseinu apsaimniekošanas plānus, atkritumu apsaimniekošanas plānus, pilsētu klimata pielāgošanās plānus utt. Atbilstoši LIFE daudzgadu programmai, Regulas darbības laikā (2014.-2020. gads) katra ES dalībvalsts var pieteikt līdz trim integrētajiem projektiem. Integrētie projekti ir finansiāli apjomīgāki nekā citi LIFE programmas finansētie projekti, jo LIFE daudzgadu programma paredz, ka LIFE programmas finansējums integrētajā projektā ir 60%, tomēr nepārsniedzot 10 miljonus *euro*. Līdz ar to arī nacionālajam finansējumam jāparedz lielāka summa nekā “parastajiem” LIFE projektiem. 2018. gadā Latvija pieteica un jau saņēma finansējumu integrētajam projektam “Latvijas upju baseinu apsaimniekošanas plānu ieviešana laba virszemes ūdeņu kvalitātes stāvokļa sasniegšanai”. Šā projekta ieviešana paredzēta astoņu gadu laikā un kopējais projekta finansējums ir 14 568 048 *euro*, tai skaitā LIFE programmas finansējums 8 677 830 *euro* un nacionālā budžeta līdzfinansējums ir 4 372 620 *euro*.  2019. gadā Latvija iesniedza vēl divas integrēto projektu koncepcijas dabas aizsardzības un klimata politikas jomā. Abas koncepcijas ir pozitīvi novērtētas, un Latvija ir uzaicināta iesniegt pilnos projektu pieteikumus. Uzaicinājums iesniegt pilnu projekta pieteikumu nenozīmē garantētu finansējuma piešķiršanu projektam. Arī integrēto projektu pilnajiem projektu pieteikumiem finansējums tiek piešķirts atklāta konkursa veidā. Integrēto projektu pilno pieteikumu konkursa rezultāti indikatīvi sagaidāmi 2020. gada jūnijā, kad tiks paziņoti tie projekti, kuri tiek virzīti vērtēšanas otrajai kārtai.  Pirmajā MK Rīkojuma Nr. 167 gadā nacionālajam finansējumam novirzīti jau 35% no kopējās summas, tai skaitā 87% no novirzītās summas ir apstiprinātā integrētā projekta ieviešanai. Tādēļ pastāv liela varbūtība, ka MK Rīkojumā Nr. 167 paredzētā summa var nebūt pietiekama EK apstiprināto projektu līdzfinansēšanai, sekojoši Latvija zaudētu iespējas piesaistīt LIFE programmas finansējumu.  Ņemot vērā nacionālā finansējuma pieejamības izšķirošo nozīmi LIFE projektu pieteikšanā, kā arī līdzšinējās pozitīvas sekmes LIFE programmas finansējuma piesaistē, nepieciešams palielināt LIFE programmas projektu nacionālā finansējuma kopējo summu no valsts budžeta, lai nodrošinātu iespēju piesaistīt EK LIFE programmas finansējumu parasto un integrēto projektu veidā atlikušajos LIFE programmas projektu konkursu uzsaukumos. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts reģionālās attīstības aģentūras Latvijas vides aizsardzības fonda administrācija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts skar potenciālos LIFE projektu pieteikumu iesniedzējus, kuru izredzes uz projektu apstiprināšanu un sekojošu ieviešanu palielinās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai Rīkojuma projekts pēc būtības nemainīs veicamās darbības, līdz ar to neietekmēs administratīvo slogu.  Rīkojuma projekts neietekmēs konkurenci, kā arī tam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  |  | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  |  | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  |  |  | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets |  | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Normatīvā akta projekta īstenošana neietekmē amata vietas Rīkojuma projekta izpildē iesaistītajās institūcijās. | | | | | | |
| 8. Cita informācija | Nacionālā finansējuma apjoms kārtējam periodam tiek plānots atbilstoši šādai formulai:  C = A x B x 4,29 +D, kur  C – nacionālais finansējums kārtējam periodam  A – Latvijas iemaksu proporcija no kopējā ES budžeta kārtējam periodam (2014.-2020. gadā tie ir 0,2% no kopējā ES budžeta);  B – ES LIFE programmas kopējais finansējums 2018.-2020.gadā;  4,29 – koeficients, kas atbilst 2014.-2017. gadā pieejamā nacionālā finansējuma attiecībai pret Latvijas iemaksu proporciju ES LIFE programmas finansējumā 2014.-2017. gadā;  D – LIFE daudzgadu programmā noteiktais indikatīvais finansējums vienam integrētajam projektam (2018.-2020. gadā tie ir 10 miljoni *euro*)  Papildu skaidrojums pie aprēķina:  ES LIFE programma tiek finansēta no ES kopējā budžeta, līdz ar to Latvijas iemaksas kopējā ES budžetā tiek novirzītas arī LIFE programmas finansēšanai. Līdz ar to var pieņemt, ka arī LIFE programmas finansējumā Latvijas iemaksu proporcija ir atbilstoša iemaksām kopējā ES budžetā. LIFE programmas finansējums 2018.-2020. gadā ir 1 657 060 000 *euro*. Tas nozīmē, ka Latvijas iemaksas, saglabājot kopējā ES budžeta iemaksu proporciju, atbilst 3 314 120 *euro*.  Līdz ar to nacionālajam finansējumam 2018.-2020. gadā būtu paredzami  C = 0,002 x 1 657 060 000 x 4,29 + 10 000 000= 24 217 575 *euro*  Faktiskais valsts budžeta līdzekļu pieprasījums notiks pēc projektu apstiprināšanas un līgumu noslēgšanas par projektu ieviešanu. Ņemot vērā projektu vērtēšanas un apstiprināšanas ciklu, valsts budžeta līdzfinansējums 2019. gadā iesniegtajiem projektiem būs nepieciešams ne ātrāk kā 2021. gadā (ar divu gadu nobīdi). Tā kā valsts budžeta finansējums tiks pieprasīts tikai apstiprinātajiem projektiem, tad MK rīkojuma projekta izstrādes laikā nav iespējams novērtēt nepieciešamo līdzekļu apjomu 2020. un nākamajos gados.  VARAM valsts budžeta līdzekļus projektu līdzfinansēšanai normatīvajos aktos noteiktajā kārtībā pieprasīs no valsts pamatbudžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pēc projektu iesniegumu apstiprināšanas EK un līguma par projekta īstenošanu noslēgšanas starp projekta pieteicēju un EK. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar Rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.).  Vienlaikus norādāms, ka rīkojuma projekts un tā anotācija būs publiski pieejams Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Valsts reģionālās attīstības aģentūras Latvijas vides aizsardzības fonda administrācija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav |

Vides aizsardzības un reģionālās

attīstībasministrs J. Pūce

I. Mendziņa

67026432, [ilona.mendzina@varam.gov.lv](mailto:ilona.mendzina@varam.gov.lv)